

Območna obrtno – podjetniška zbornica Hrastnik, Cesta 1. maja 83, 1430 Hrastnik (krajše: OOZ Hrastnik), kot vodilni partner Partnerstva lokalne akcijske skupine Zasavje (krajše: Partnerstvo LAS Zasavje), s sedežem na naslovu Cesta 1. maja 83, 1430 Hrastnik (v nadaljevanju LAS), ki zastopa LAS v upravnih in finančnih zadevah na podlagi:
· Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene z Uredbo (EU) 2024/1351 Evropskega parlamenta in Sveta z dne 14. maja 2024 o upravljanju azila in migracij, spremembi uredb (EU) 2021/1147 in (EU) 2021/1060 ter razveljavitvi Uredbe (EU) št. 604/2013 (UL L št. 2024/1351 z dne 22. 5. 2024), (v nadaljevanju: Uredba 2021/1060/EU);
· Uredbe (EU) 2021/1058 Evropskega parlamenta in Sveta z dne 24. junija 2021 o Evropskem skladu za regionalni razvoj in Kohezijskem skladu (UL L št. 231 z dne 30. 6. 2021, str. 60), zadnjič popravljene s Popravkom (UL L št. 13 z dne 20. 1. 2022, str. 74), (v nadaljevanju: Uredba 2021/1058/EU);
· Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list 21/2023);
· [bookmark: _Hlk164351383]Programa evropske kohezijske politike v obdobju 2021-2027 v Sloveniji, ki ga je Evropska komisija odobrila dne 12.12.2022 s sklepom št. C(2022)9473;
· [bookmark: _Hlk163582285]Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027, verzija 2.1., marec 2026;
· [bookmark: _Hlk163582713]Navodila organa upravljanja o upravičenih stroških za sredstva evropske kohezijske politike v programskem obdobju 2021-2027, verzija 1.2., svgust 2024 (v nadaljevanju NUS); 
· Zakona o javnem naročanju (ZJN-3), (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F, 88/25 -ZOUL); 
· Zakona o izvrševanju proračunov Republike Slovenije za leti 2026 in 2027,
· Zakona o izvrševanju proračunov Republike Slovenije za leti 2026 in 2027 (ZIPRS2627) (Ur.l. RS št. 95/25 in 112/25 – ZJF-K); 
· Zakona o spodbujanju skladnega regionalnega razvoja (ZSRR-2), (Uradni list RS št. 20/11, 57/12, 46/16 in 18/23 – ZDU-10 in ŠT. 14/26); 
· [bookmark: _Hlk163059601]Uredbe o izvajanju lokalnega razvoja, ki ga vodi skupnost, v obdobju do 2027 (Uradni list RS, št. 132/23 in 57/24) v nadaljevanju Uredba LEADER/CLLD);
· Uredbe o delovanju lokalnih akcijskih skupin in potrditvi strategij lokalnega razvoja za programsko obdobje do leta 2027 (Uradni list  RS št. 161/22 in 61/23); 
· Pravilnika o področjih prostovoljskega dela in vpisniku (Uradni list RS št. 48/11, 60/11 in 29/16); 
· Strategije lokalnega razvoja za Partnerstvo lokalne akcijske skupine Zasavje za programsko obdobje 2021 - 2027, potrjena s strani Ministrstva za kmetijstvo, gozdarstvo in prehrano (v nadaljevanju MKGP), dne 17.1.2024. (v nadaljevanju SLR);
· Odločbe Ministrstva za kmetijstvo, gozdarstvo in prehrano o potrditvi SLR in Partnerstva lokalne akcijske skupine Zasavje, številka 33151-9/2023/34, z dne 23.1.2024; 
· [bookmark: _Hlk170124570]Sklepa št. 3 o potrditvi besedila 3. Javnega poziva za izbor projektov Strategije lokalnega razvoja Partnerstva LAS Zasavje v programskem obdobju 2021-2027, sofinanciranih Iz Evropskega sklada za regionalni razvoj, ki ga je Upravni odbor Partnerstva LAS Zasavje sprejel na 9. redni seji, dne 30.6.2026.
[image: ]
· Sklepa št. 6,  ki ga je Skupščina Partnerstva LAS Zasavje sprejela na svoji 9. redni seji, dne 30.6.2026.

OBJAVLJA

3. J A V N I  P O Z I V za izbor projektov za izvajanje 

Strategije lokalnega razvoja Partnerstva LAS Zasavje v programskem obdobju 2021-2027, sofinanciranih iz Evropskega sklada za regionalni razvoj 



1. OSNOVNI PODATKI O JAVNEM POZIVU 


	Razpisovalec:
	Partnerstvo LAS Zasavje, Cesta 1. maja 83, 1430 Hrastnik (vodilni partner: Območna-obrtno podjetniška zbornica Hrastnik, Cesta 1.maja 83, 1430 Hrastnik)

	Predmet javnega poziva:
	Predmet javnega poziva je izbor projektov, za izvajanje Strategije lokalnega razvoja Partnerstva LAS Zasavje v okviru pristopa LEADER/CLLD, ki bodo predmet sofinanciranja iz Evropskega sklada za regionalni razvoj (v nadaljnjem besedilu: ESRR).

	Razpoložljiva sredstva in
stopnja sofinanciranja:
	Višina razpoložljivih sredstev za sofinanciranje projektov je  343.476,64 € za leti 2027, 2028 in 2029.  

Najvišja stopnja javne podpore za sofinanciranje projektov iz ESRR je 80%  upravičenih stroškov projekta. 

Sofinanciranje se za kohezijsko regijo Vzhodna Slovenija deli med sklada in proračun Republike Slovenije. Za sklad ESRR je podpora Evropske unije 85 % iz proračunske postavke 230428-izvajanje-V-EU, 15 % pa iz naslova nacionalnega javnega prispevka iz državnega proračuna iz proračunske postavke 230429-izvajanje-V-slo.udeležba.  

	Vrsta javnega poziva
	Zaprt

	Objava	in	zaključek
javnega poziva:
	Javni poziv je objavljen dne 1.10.2026. na spletni strani Partnerstva LAS Zasavje: www.las-zasavje.eu pod zavihkom Pozivi: https://www.las-zasavje.eu/pozivi-2/.
Vlogo na javni poziv je potrebno vnesti v spletno aplikacijo na naslovu: https://drsp.e-razpisi.si/. Vlogo v aplikaciji zaključite, jo natisnite ter jo podpisano in opremljeno s črtno kodo oz. številko vloge, prejeto v aplikaciji, poslati priporočeno po pošti (velja datum poštnega žiga) na naslov Partnerstva LAS Zasavje, Cesta 1. maja 83, 1430 Hrastnik do 10.1.2027 ali osebno dostaviti v pisarno vodilnega partnerja Območno-obrtno podjetniške zbornice Hrastnik na naslovu Cesta 1. maja 83, 1430 Hrastnik do 10.1.2027 do 12. ure (velja datum in ura oddaje, navedena na ovojnici). 

	Obdobje upravičenosti stroškov
	Upravičeni stroški za izvedbo projekta so stroški, ki so nastali po oddaji vloge na Ministrstvo za lokalno samoupravo, kohezijo in regionalni razvoj (v nadaljevanju MLSKRR).
 

	
Informacije	o	javnem pozivu:
	Za dodatna pojasnila glede prijave na javni poziv je na voljo vodilni partner Območna obrtno – podjetniška zbornica Hrastnik, na naslovu Cesta 1. maja 83, 1430 Hrastnik:
- po elektronski pošti: partnerstvo@las-zasavje.eu;  
- po telefonu: 03/56 32 960 vsak delovnik med 9.00 in 13.00 uro. 
- zadnja vprašanja bodo možna do 21.12.2026.

Vodilni partner Partnerstva LAS Zasavje bo na spletni strani Partnerstva LAS Zasavje vzpostavil posebno rubriko: Vprašanja in odgovori, ki bo na voljo vsem zainteresiranim. Odgovori na vsa vprašanja bodo objavljeni v tej rubriki spletne strani, v roku 2 delovnih dni po prejemu vprašanja.




Za izvedbo tega Javnega poziva se kot osnovni predpis uporablja Uredba o izvajanju lokalnega razvoja, ki ga vodi skupnost, v obdobju do leta 2027 (Uradni list RS, št. 132/23 in št. 57/24, v nadaljevanju Uredba LEADER/CLLD), ki je dostopna TUKAJ. Javni poziv je podvržen tudi drugi zakonodaji in če je v kakšnem delu v nasprotju s predpisi ali če to postane zaradi spremembe predpisa, se v tem delu neposredno uporablja veljavni predpis.
Podlaga in okvir za izvedbo tega Javnega poziva je Strategija lokalnega razvoja Partnerstva lokalne akcijske skupine Zasavje za programsko obdobje 2021 – 2027 (v nadaljevanju SLR), ki je dostopna na povezavi: http://www.las-zasavje.eu/2023/07/27/potrjena-strategija-lokalnega-razvoja-partnerstva-las-zasavje-za-programsko-obdobje-2021-2027/.

3. Javni poziv Partnerstva LAS Zasavje za izbor projektov je objavljen na spletni strani Partnerstva LAS Zasavje: https://www.las-zasavje.eu/, in sicer najmanj 30 dni pred postopkom za izbor projektov. 

2. PREDMET JAVNEGA POZIVA 
Predmet javnega poziva je izbor individualnih projektov lokalnih akterjev kot projektov, pri katerih se lokalni akterji z namenom doseganja skupnega cilja povežejo v partnerstva, ki so upravičena do nepovratnih javnih finančnih sredstev iz naslova izvajanja Lokalnega razvoja, ki ga vodi skupnost, v programskem obdobju do leta 2027 (v nadaljevanju pristop LEADER/CLLD), iz sredstev sklada ESRR ter nacionalnih sredstev. Možnosti za sofinanciranje imajo projekti, ki bodo spodbujali celovit in uravnotežen razvoj lokalnega območja po pristopu »od spodaj navzgor«. 

Projekti tega Javnega poziva morajo s svojimi rezultati prispevati k uresničevanju ukrepov in ciljev Strategije lokalnega razvoja za Partnerstvo lokalne akcijske skupine Zasavje za programsko obdobje 2021 – 2027 (v nadaljevanju SLR)., 





[bookmark: _Hlk163578401]Podpora za izvajanje projektov izbranih v okviru SLR iz sklada ESRR je usmerjena k izvajanju Programa evropske kohezijske politike v obdobju 2021-2027 v Sloveniji in specifičnega cilja iz točke (ii) pod (e) prvega odstavka 3. člena Uredbe 2021/1058/EU:

Specifični cilji za ESRR

(e) Evropa, ki je bliže državljanom, in sicer s spodbujanjem trajnostnega in celostnega razvoja vseh vrst območij ter lokalnih pobud (cilj politike 5):

(ii) s spodbujanjem celostnega in vključujočega socialnega, gospodarskega in okoljskega  lokalnega razvoja, kulture, naravne dediščine, trajnostnega turizma in varnosti na območjih, ki niso mestna območja

Ciljne skupine, ki jih podpira ESRR: podjetniki posamezniki, pravne osebe javnega in zasebnega prava, mladi (osipniki, odvisniki, mladoletni prestopniki, otroci in mladostniki iz družin, v katerih je prisotno nasilje, itd.) in druge ranljive skupine (starostniki, ženske žrtve nasilja, migrantke, pripadnice etničnih manjšin itd.), dolgotrajno brezposelne osebe, starejši, nevladne organizacije, lokalna interesna ali druga združenja.


RAZVOJNI CILJ OBMOČJA PARTNERSTVA LAS ZASAVJE 

	
[bookmark: _Hlk163579621]Cilj 1 (ESRR): Spodbujanje celostnega in vključujočega socialnega, gospodarskega in okoljskega lokalnega razvoja, kulture, naravne dediščine, trajnostnega turizma in varnosti na območjih, ki niso mestna območja.




Projekti Partnerstva LAS Zasavje bodo v okviru ukrepa CLLD v obdobju do leta 2027 prispevali k naslednjim temam: boljša kakovost življenja lokalnega prebivalstva, zagotovitev ustrezne dostopnosti storitev tako v urbanih središčih kot na podeželju, izboljšanje področja dolgotrajne oskrbe in preventivnih zdravstvenih ukrepov, spodbujanje medgeneracijskega sodelovanja, spodbujanje trajnostnih, zelenih in družbeno odgovornih podjetniških idej in inovacij, ki temeljijo na lokalnih virih območja, večja prepoznavnost lokalnega podjetništva, razvoj trajnostnega (eko)turizma, ki ohranja in izkorišča danosti v okolju, kulturi in lokalni identiteti prebivalcev, zagotavljanje trajnostnega razvoja, ohranjanje naravne raznolikosti in kulturne dediščine, okoljski trajnosti, socialni vzdržnosti, inovativnosti, enakopravnem vključevanju različnih partnerjev, višji dodani vrednosti območja LAS, ustvarjanje in oživljanje skupnih javnih prostorov na območju LAS, ki spodbujajo druženje, kulturo, rekreacijo, zdrav način življenja in izmenjavo znanj med prebivalci, spodbujanje socialne vključenosti, sodelovanja in medgeneracijskega prenosa znanj, razvoj kompetenc prebivalcev in skrb za vse skupine prebivalcev, tudi za prikrajšane. 

Na podlagi prepoznanih potreb in potencialov območja Partnerstva lokalne akcijske skupine Zasavje in v skladu s postavljenimi cilji SLR Partnerstva LAS Zasavje za obdobje do leta 2027, 



smo opredelili pet Ukrepov za izvajanje projektov, ki so usklajeni z usmeritvami intervencije LEADER in CLLD.

Na tem Javnem pozivu bodo podprti naslednji Ukrepi:

	UKREP 1: Razvoj trajnostnega turizma 

	
Kazalniki ESRR: 
-   Število podprtih oz. vzpostavljenih zaposlitev/mrež/dogodkov/produktov, ki so namenjeni spodbujanju lokalnega podjetništva (razen nosilcev dejavnosti na kmetiji)
-      Število podprtih lokalnih turističnih prireditev/produktov/storitev/programov/modelov/publikacij 
-     Število podprtih dejavnosti/dogodkov/produktov/objektov, ki so namenjeni varovanju naravne in kulturne dediščine 
-    Število izobraževanj/usposabljanj/programov/produktov, ki so namenjeni varovanju okolja in zdravja ter ozaveščanju lokalnega prebivalstva za izboljšanje stanja okolja in zdravja 
-   Število inovativnih partnerstev/programov/mrež za spodbujanje in oblikovanje zdravega in aktivnega življenjskega sloga

	
Cilji UKREPA 1 so sledeči: 
· Uveljavljanje lastne blagovne znamke “U3krasne”, njeni prepoznavnosti na lokalnem in širšem slovenskem območju, pod katere skrbništvom bi Zasavje lahko promoviralo številne izdelke, storitve in samo regijo, medsektorsko povezovanje lokalnih turističnih akterjev v atraktivno destinacijo, inovativne digitalne in druge promocijske aktivnosti;
· Dvig kakovostne turistične ponudbe, povečani turistični prepoznavnosti Zasavja, kot zanimive turistične regije (poudarek na naravni, kulturni in industrijski dediščini);
· Premoščanju pomanjkanja prenočišč v Zasavju, podaljševanju bivanja turistov v Zasavju, podpori inovativnim, modernim in doživljajskim oblikam bivanja v Zasavju, ob hkratnem izkoriščanju lokalnih znamenitosti industrijske in kulturne dediščine (TET, rudniki, dimnik, muzeji);
· Zajezitev umiranje oziroma oživljanju rudarskih zgodb, dialekta, rokodelstva, obrtništva in druge tradicije v Zasavju (ohranjanje kulturne dediščine), ki jo lahko povežemo tudi s turističnim doživetjem v Zasavju, hkrati pa aktiviramo lokalno prebivalstvo in njegove vire;
·  Aktivaciji turizma specifično na podeželju, z inovativnimi, povezovalnimi projekti, lokalno specifičnimi podeželskimi prenočitvenimi možnostmi (spanje na seniku, glampingi, kampi v naravi…);
· Izboljšanje turistične infrastrukture, kot so različne tematske, pohodniške in gorsko - kolesarske poti, informativne table;
· Povečanju kulinarične in gastronomske prepoznavnosti ter ponudbe, večji prepoznavnosti lokalnih specialitet, kot je npr. funšterc, granadirmarš … (tudi med lokalnim prebivalstvom), posebej je poudarek na povezovanju in mreženju ponudnikov gostinske dejavnosti (npr. Zasavska gostinska pot);
· Povezovanju turizma ter ohranjanja naravne in kulturne dediščine, povezava tudi z drugimi sektorji (kmetijstvo, kvaliteta bivanja, podjetništvo);
· Dodatno oživljanje že vzpostavljenih pohodniških poti (pot Srečno), nastajanje novih, povezavi s sosednjimi regijami, pomenu in oživljanju krajinskih parkov, povezovanju med zavarovanimi območji širše regije ter poudarki o ozaveščanju pomena in območij Nature 2000 (povezava krajinski parki Kum, Mrzlica, Kopitnik, Čemšeniška planina, ohranjanje naravne dediščine); 
· Usposabljanje turističnih ponudnikov preko ogledov dobrih praks v Sloveniji in v tujini, organizacija izobraževalnih programov, delavnic, kjer se jim posreduje znanje in veščine v zvezi z gostoljubnostjo, vodenjem, trženjem, upravljanjem, trajnostjo in drugimi vidiki turistične ponudbe.

	UKREP 2: Spodbujanje lokalne samooskrbe s hrano, razvoj ekološkega in drugega sonaravnega kmetijstva 

	Kazalniki ESRR: 
· Število izobraževanj/usposabljanj/programov/produktov, ki so namenjeni varovanju okolja in zdravja ter ozaveščanju lokalnega prebivalstva za izboljševanje stanja okolja in zdravja
· Število inovativnih partnerstev/programov/mrež za spodbujanje in oblikovanje zdravega in aktivnega življenjskega sloga

	Cilji UKREPA 2 so sledeči: 

· Spodbujanje ekološke in bio lokalne pridelave in predelave, vzpodbude sonaravnemu kmetijstvu (preko ozaveščanja, delavnic, delitve dobrih praks, pomoč pri pridobivanju certifikatov kakovosti …);
· Boljše mreženje (povezovanje) med ponudniki lokalnih kmetijskih in drugih proizvodov (sadje, zelenjava, zelišča, izdelki …), s tem povečevanje raznolikosti ponudbe, jačanje ponudbe po skupno blagovno znamko, skupne prodajne aktivnosti;
· Razvoj lokalnih izdelkov z visoko dodano vrednostjo izdelkov (»od korenine do izdelka«);
· Vzpodbude samooskrbnim kmetijam, učnim kmetijam;
· Razvoj in krepitev kratkih verig (samo)oskrbe v neurbanih in urbanih središčih, podpora pri vzpostavitvi večjega števila prodajnih/skupnih prevzemnih lokacij, skupni promociji in prodaji;
· Izobraževanje lokalnih prebivalcev o zdravem prehranskem slogu, o ustrezni kakovosti živil in manjši količini odpadkov (poudarek na mladi populaciji);
· Vzpodbude promociji samooskrbe, učnim delavnicam o pomenu kmetovanja, podeželja;


	[bookmark: _Hlk171329207]UKREP 3: Spodbujanje podjetništva na podeželju, lokalnega podjetništva in ustvarjanje novih delovnih mest

	
Kazalnika ESRR:
-    Število podprtih oz. vzpostavljenih zaposlitev/mrež/dogodkov/produktov, ki so namenjeni spodbujanju lokalnega podjetništva (razen nosilcev dejavnosti na kmetiji)
- Število izvedenih programov/delavnic/prireditev/dogodkov/usposabljanj/izobraževanj, namenjenih za socialno vključenost starejših, mladih in drugih ranljivih skupin


	
Cilji UKREPA 3 so sledeči: 

·  Nastajanja novih delovnih mest, z višjo dodano vrednostjo;
·  Vzpostavitev, podjetniških krožkov na OŠ in srednjih šolah, projekte za ustrezno tehnično in drugo opremo šol;
·  Razvoj inovativnih učilnic, krožkov z naravoslovno - tehničnimi vsebinami, mentoriranje in navduševanje mladih (prenos znanja mladi – podjetniki - obrtniki, promocija obrtniških poklicev, specifična naravovarstvena znanja – idejni projekt  »3 učilne zidane«); 
·  Nastanek novih delovnih mest na podeželju, še posebej za skupino žensk;
·  Razvoj dopolnilne dejavnosti na podeželju, diverzifikacija kmetijskih dejavnosti z usmerjanjem v turizem na kmetiji, lokalna gostinska ponudba;
·  Podjetniško opismenjevanje za mlade in odrasle, delavnice za razvoj in nadgradnjo podjetniških idej, medgeneracijski prenos znanj iz področja uspešnik podjetnikov, obrtnikov v Zasavju; 
·  Razvoj digitalnih kompetenc pri podjetnikih ali potencialnih podjetnikih;
·  Razvoj obrtniških znanj in znanj za deficitarne poklice (naravoslovje);
·  Razvoj podjetniške miselnosti, podjetniško opismenjevanje za podjetnike, nudenje informacij, svetovanje in mentorstvo pri poslovnem načrtovanju in drugih vidikih podjetniške dejavnosti;
·  Seznanitev z zakonodajo.

	UKREP 4: Boljša kakovost življenja in krepitev lokalne skupnosti 

	
Kazalnika ESRR:
-        Površina prenovljenih/obnovljenih javnih površin za skupno uporabo
-      Število izobraževanj/usposabljanj/programov/produktov, ki so namenjeni varovanju okolja in zdravja ter ozaveščanju lokalnega prebivalstva za izboljšanje stanja okolja in zdravja 
-     Število inovativnih partnerstev/programov/mrež za spodbujanje in oblikovanje zdravega in aktivnega življenjskega sloga
- Število izvedenih programov/delavnic/prireditev/dogodkov/usposabljanj/izobraževanj, namenjenih za socialno vključenost starejših, mladih in drugih ranljivih skupin


	
Cilji UKREPA 4 so sledeči: 

·  Programe za aktivno prebivalstvo (zdrav in aktivni življenjski slog, zdrava prehrana, več prostorov in zelenih mest v urbanem okolju za aktivno življenje, aktivna promocija pohodništva in gibanja v naravi v povezavi s sektorjem turizma in podeželjem v Zasavju, krajinskimi parki, specifičnimi zgodbami lesa);
·  Organizacijo kulturnih in družabnih dogodkov, za več generacij hkrati, prenos zasavskih zgodb na mlade generacije in turiste;
·  Večjo vključenost prebivalcev v aktivno soustvarjanje zdravega življenjskega pristopa, deljenje medgeneracijskih izkušenj in znanja, medgeneracijski in večkulturni dialog;
·   Močno medgeneracijsko sodelovanje, vključno  z inovativnimi projekti;
·   Več prostorov in projektov za druženje več generacij na enem mestu;
·   Aktivno vključevanje ranljivih skupin v življenje v lokalni skupnosti;
·   Izvedba vseh programov in projektov, ki spodbujajo socialno vključenost, prispevajo k povezovanju prebivalcev in ustvarjanju lokalnih partnerstev in mrež ter tako krepijo socialni kapital Zasavja.

	UKREP 5: Ohranjanje narave in varstvo narave/okolja, ohranjanje naravne dediščine 

	
Kazalnika ESRR:
-     Število podprtih dejavnosti/dogodkov/produktov/objektov, ki so namenjeni varovanju naravne in kulturne dediščine
-    Število izobraževanj/usposabljanj/programov/produktov, ki so namenjeni varovanju okolja in zdravja ter ozaveščanju lokalnega prebivalstva za izboljšanje stanja okolja in zdravja


	
Cilji UKREPA 5 so sledeči: 

·  Naravovarstveno in okoljevarstveno miselnost vseh prebivalcev vključno z vzpodbudo trajnostne rabe virov in prostora, varčno uporabo naravnih virov, vzpodbude čim višji stopnji reciklaže-manjšanja odpadkov..) in na sploh trajnostno usmeritev lokalne skupnosti ter miselnosti prebivalcev.
·  Projekte in povezave z vsemi ostalimi naravovarstvenimi organizacijami, ki skrbijo za ohranjanje s habitati ogroženih rastlin in živali, ohranjajo biotsko raznovrstnost in skrbijo za trajnostno uporabljanje z naravnimi ekosistemi (mokrišča, gozd, travniki…)
·  Izobraževanje o ohranjanju narave, varstvu narave in čistega okolja (učne poti, učilnice na prostem, tabore v naravi, akcije prebivalcev…);
·  Ohranjanje starih in vzpostavitev novih naravnih krajinskih parkov  v okviru Natura 2000, v Zasavju in povezovanje s parki sosednjih regij;
·  Ohranjanje pristne podeželske in kulturne krajine LAS Zasavje, vključno s tradicionalnimi znanji in praksami (industrijska dediščina, tradicionalne veščine in znanja, ki jih vključujemo v dogodke, turizem, izobraževanje mladih, medgeneracijske prenose);
·  Vzpodbuda uporabe sredstev in konceptov trajnostne mobilnosti (uporaba javnega prevoza, koles);




Tematska področja ukrepanja in Ukrepi, katerih izvajanje bo podprto s tem Javnim pozivom, so podrobneje predstavljeni v SLR.

Celotno besedilo SLR je dosegljivo na spletni strani LAS: http://www.las-zasavje.eu/2023/07/27/potrjena-strategija-lokalnega-razvoja-partnerstva-las-zasavje-za-programsko-obdobje-2021-2027/.

      2.1 Usklajenost projektov v SLR Partnerstva LAS Zasavje za obdobje 2021-2027

Usklajenost projekta s SLR
Na osnovi potreb in razvojnih potencialov območja Partnerstva LAS Zasavje je bilo v SLR oblikovanih pet Ukrepov, skozi katere bodo podprti različni projekti. K posameznemu Ukrepu so v SLR pripisani kazalniki, ki jih bodo morali dosegati izbrani projekti.
Posamezen projekt se lahko prijavi le na en UKREP! Prijavitelj v vlogi jasno označi na 
kateri Ukrep se prijavlja in izbere relevantne kazalnike.
Projekti, ki bodo potrjeni na tem Javnem pozivu, morajo Cilj 1 SLR: Spodbujanje celostnega in vključujočega socialnega, gospodarskega in okoljskega lokalnega razvoja, kulture, naravne dediščine, trajnostnega turizma in varnosti na območjih, ki niso mestna območja. in ostale specifične cilje uresničevati skozi UKREP 1-5. 


2.2 Skladnost projektov s horizontalnimi cilji EU

Vsak projekt, ki se sofinancira iz EU skladov mora prispevati k uresničevanju horizontalnih ciljev EU!

Horizontalni cilji v skladu z Uredbo (EU) 2021/1060 so: 
1. Zagotavljanje spoštovanja temeljnih pravic in skladnost z Listino Evropske unije o temeljnih pravicah*.
2. Zagotavljanje upoštevanja in spodbujanja enakosti moških in žensk, vključevanje 
načela enakosti spolov ter vključevanje vidika enakosti spolov. 
3. Zagotavljanje preprečevanja diskriminacije na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti. 
4. Spodbujanje trajnostnega razvoja, kot je določen v členu 11 Pogodbe o delovanju EU**, ob upoštevanju ciljev ZN glede trajnostnega razvoja (CTR 17)**, Pariškega sporazuma*** in načela, da se ne škoduje bistveno.

[bookmark: _Hlk182823418]*Listina Evropske unije o temeljnih pravicah je pravno zavezujoč dokument, ki je bil razglašen 7. decembra 2000, pravno zavezujočo naravo pa je pridobila z uveljavitvijo Lizbonske pogodbe 1. decembra 2009. Listina je izjemnega pomena, saj zajema različna področja, kot so svoboda izražanja, svoboda veroizpovedi, pravica do zasebnosti, pravica do svobodnega gibanja ter prepoved diskriminacije. Listina zagotavlja, da se te pravice spoštujejo in zagotavljajo v okviru delovanja EU in njenih institucij. 

** 11. člen Pogodbe o delovanju EU: Zahteve varstva okolja je treba vključevati v opredelitve in izvajanje politik in dejavnosti Unije, zlasti zaradi spodbujanja trajnostnega razvoja.

 ** 17 ciljev ZN glede trajnostnega razvoja (CTR 17): Okrepiti načine in sredstva za izvajanje ciljev ter oživiti globalno partnerstvo za trajnostni razvoj.
*** Pariški sporazum: EU bo do leta 2050 postala prvo podnebno nevtralno gospodarstvo in prva podnebno nevtralna družba.


3.   UPRAVIČENOST PROJEKTA – POGOJI ZA DODELITEV PODPORE

Skladnost s cilji 
Projekt mora biti skladen s cilji sklada ESRR in mora obravnavati potrebe, določene v odobreni SLR, ter izvajati ukrepe SLR. Cilji projekta morajo biti merljivi z jasnimi učinki in rezultati.

Upravičeno območje LAS

Projekt mora biti izveden na upravičenem območju Partnerstva LAS Zasavje, kar pomeni na območju naselij z manj kakor 10.000 prebivalci, določena na dan 1.januar 2022 po podatkih Statističnega urada Republike Slovenije. V tem primeru je torej izvzeto naselje Trbovlje, v 
katerem pa se lahko izvaja projekt, ki ne vsebuje naložbe, če takšen projekt koristi razvoju območja Partnerstva LAS Zasavje. 
 
Aktivnosti promocije projekta so upravičene tudi zunaj območja LAS na celotnem območju 
Republike Slovenije, vendar morajo biti jasno opredeljene v projektnem predlogu.

Vlagatelj in partnerji – upravičenci do podpore za izvajanje projektov
Upravičenci do podpore so fizične in pravne osebe z območja Partnerstva LAS Zasavje. Pri skladu ESRR so kot fizične osebe mišljeni samostojni podjetniki posamezniki. 

Na Javni poziv za izbor projektov se lahko prijavijo vlagatelji z območja LAS in pravne osebe javnega prava, društva in druge pravne osebe zasebnega prava v javnem interesu, ki delujejo na območju LAS.
Zastopnik upravičencev za vlaganje vlog in zahtevkov za izplačilo ter dopolnitev vlog in 
zahtevkov za izplačilo na Ministrstvo za lokalno samoupravo, kohezijo in regionalni razvoj (MLSKRR) je vodilni partner Partnerstva LAS Zasavje – Območna-obrtno podjetniška zbornica Hrastnik. 

Kadar je vlagatelj za dodelitev podpore LAS in projekt vključuje naložbo, mora LAS v vlogi določiti eno ali več pravnih oseb javnega prava, ki postanejo lastniki naložbe. 

Projekte za izvajanje SLR predlagajo lokalni prebivalci oz. organizacije, ki delujejo na območju Partnerstva LAS Zasavje, ki kandidirajo samostojno ali se povežejo v partnerstvo za izvedbo projekta. 

Vsi partnerji projekta morajo imeti aktivno vlogo v projektu, kar pomeni skupno načrtovanje projekta in pripravo vloge, kakor tudi izvedbo projekta in financiranje stroškov izvedbe projekta. Partnerji znotraj partnerstva izberejo vodilnega partnerja projekta, ki je vlagatelj vloge na Javni poziv. 
Partnerji znotraj partnerstva sklenejo Konzorcijsko pogodbo s katero določijo vodilnega partnerja, ki je vlagatelj vloge na Javni poziv (prijavitelj projekta) in v imenu partnerstva tudi podpiše pogodbo o financiranju projekta z MLSKRR. Upravičenec za izplačilo sredstev je vlagatelj/vodilni partner konzorcija, ki po prejemu sredstev s strani MLSKRR, le-ta nakaže naprej partnerjem v projektu.

Vlagatelj in partner/partnerji (kadar se projekt izvaja v partnerstvu), morajo izpolnjevati sledeče pogoje:

· imajo stalno bivališče na območju LAS (če gre za fizično osebo) oziroma ima sedež, registrirano 
izpostavo, podružnico, organizacijsko enoto oziroma poslovno enoto na območju LAS (če gre za pravno osebo zasebnega prava) oziroma deluje na območju LAS (če gre za pravno osebo javnega prava ali za pravno osebo zasebnega prava v javnem interesu);
· stroški predlaganega projekta niso bili ali ne bodo  financirani z drugimi javnimi sredstvi – vlagatelj ali partnerji še niso prejeli sredstev za financiranje predlaganega projekta iz drugih virov
· na dan oddaje vloge na LAS nad vlagateljem in partnerji ni bil začet postopek zaradi insolventnosti ali postopek prisilnega prenehanja v skladu z zakonom, ki ureja finančno poslovanje, postopke zaradi insolventnosti in prisilno prenehanje, ali postopek likvidacije družbe v skladu z zakonom, ki ureja gospodarske družbe;
· da projekt ne bo fizično zaključen ali v celoti izveden pred sklenitvijo pogodbe o sofinanciranju z MLSKRR;
· projekt se ni začela izvajati pred datumom vložitve vloge na MLSKRR, razen če gre za izjeme 
iz petega odstavka 6. člena Uredbe 651/2014/EU. 
· če je vlagatelj ali partner javni naročnik, pred vložitvijo vloge na MLSKRR ne sme skleniti pogodbe o oddaji javnega naročila za blago, storitev ali gradnjo, ki je predmet naložbe ali projekta;
· na dan oddaje vloge na LAS vlagatelji/partnerji nimajo nad 50 eurov neporavnanih zapadlih davčnih obveznosti do države;
· vlagatelju/partnerjem pri že sklenjenih pogodbah o sofinanciranju z ministrstvom oz. izvajalskimi institucijami ministrstva iz naslova nepovratnih javnih sredstev niso bile ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti, zaradi česar je ministrstvo oz. izvajalska institucija odstopila od pogodbe o sofinanciranju, od odstopa od pogodbe pa še ni preteklo 5 let;
· vlagatelj/partnerji niso podjetje v težavah, razen če gre za izjeme, določene v točki (c) četrtega odstavka 1. člena Uredbe 651/2014/EU;
· [bookmark: _Hlk171589268]vlagatelj/partnerji ni naslovnik neporavnanega naloga za izterjavo na podlagi predhodnega sklepa Evropske komisije, s katerim je pomoč, ki jo je dodelil organ Republike Slovenije, razglasila za nezakonito in nezdružljivo z notranjim trgom;
· vlagatelj/partnerji ni naslovnik neporavnanega naloga za vračilo preveč izplačane državne pomoči na podlagi predhodnega poziva ministrstva, pristojnega za finance;
· če je vlagatelj/partnerji enotno podjetje, mora v posebni izjavi navesti podjetja, ki so z njim povezana, z namenom preveritve skupnega zneska že prejetih pomoči de minimis za vsa, z njim povezana podjetja (velja za velika podjetja);
· vlagatelj/partnerji še niso prejel ali zaprosil za sredstva za iste upravičene stroške in z dodeljenim zneskom pomoči de minimis pa ne bo presežena zgornja meja pomoči de minimis ter intenzivnosti pomoči po drugih predpisih;
· vlagatelj ima za nakazilo sredstev odprt transakcijski račun;
· partnerstvo ima zagotovljena sredstva za lastno sofinanciranje projekta - iz vloge za odobritev projekta mora biti razvidna zaprta finančna konstrukcija za celoten projekt, kar pomeni, da mora prikazovati razdelitev posameznih stroškov po posameznih partnerjih in vrstah stroškov ter virih financiranja projekta, ki so javna podpora in lastna podpora.
[bookmark: _Hlk167118281]Partnerstvo mora biti sestavljeno tako, da lahko zagotavlja zmogljivost ter vsebinske in finančne izkušnje za izvedbo projekta. Partnerstvo mora zagotavljati sredstva za financiranje izvedbe celotnega projekta. Ob vložitvi vloge na javni poziv se vlagatelji seznanijo z objavo in obdelavo njihovih podatkov ter njihovimi pravicami v zvezi z varstvom osebnih podatkov v skladu s šestim odstavek 25. člena Uredbe LEADER/CLLD, o čemer k vlogi priložijo pisno izjavo. 
Soglasja in dovoljenja v skladu s področno zakonodajo
Vlagatelj in partnerji morajo pridobiti za izvedbo projekta vsa potrebna soglasja in
dovoljenja, kot jih za izvedbo projekta določa področna zakonodaja. 
Če je za projekt predpisano gradbeno dovoljenje v skladu z zakonom, ki ureja graditev objektov, mora biti do zaključka izbirnega postopka projektov na ravni odločanja v LAS pridobljeno pravnomočno gradbeno dovoljenje.

Vsa potrebna dovoljenja in soglasja morajo biti predložena na LAS najpozneje do zaključka izbirnega postopka na LAS, pri čemer se šteje kot zaključek izbirnega postopka, 
ko Upravni odbor LAS s sklepom odloči o potrditvi/zavrnitvi projekta na lokalni ravni. 

Izvedba projekta
Projekt mora biti izveden v skladu s prijavljeno in s strani LAS in MLSKRR odobreno vsebino ter področno zakonodajo. Vlagatelj oz. vodilni partner konzorcija lahko, v obdobju izvajanja projekta in pred nastankom spremembe, enkrat zaprosi za spremembo projekta. Če partnerstvo projekta ne izvede v skladu z odobreno vsebino (ali odobreno spremembo), se podpora s strani MLSKRR ne izplača. 
Nepremičnina, na kateri se opravlja izvršba v skladu s predpisi, ki urejajo izvršbo in zavarovanje, ne more biti del projekta oz. vključena v aktivnosti projekta.

Projekt mora biti izveden najpozneje v roku enega leta od podpisa Pogodbe o sofinanciranju z MLSKRR.  

Upravičeni so stroški in javni izdatki, ki nastanejo od datuma vložitve vloge za odobritev projekta na Ministrstvo za lokalno samoupravo, kohezijo in regionalni razvoj. leta 2027,

Projekt ne sme biti fizično zaključen ali v celoti izveden pred podpisom Pogodbe o sofinanciranju z MLSKRR. 

Označevanje projekta, informiranje in obveščanje javnosti
Pri izvedbi projekta je obvezno upoštevati zahteve za označevanje v skladu z veljavnimi navodili za informiranje in obveščanje javnosti: Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021-2027, Verzija 2.1, marec 2026. 
Upravičenec, ki sofinanciranega projekta ne označi ali označbo odstrani, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

4. OBLIKE PODPORE IN UPRAVIČENI STROŠKI PROJEKTA 

       Podpora za izvajanje projektov v okviru Partnerstva LAS Zasavje se dodeli kot nepovratna sredstva.
Podpore se lahko dodelijo za investicije oziroma naložbe na upravičenem območju LAS le kot del projekta, s poudarkom na širšem pomenu za območje LAS ter dodani vrednosti za projekt (kot so skupni interes, skupina upravičencev, dostop javnosti do rezultatov projekta, inovativne značilnosti projekta na lokalni ravni območja in prebivalcev območja LAS). 

Naložbe v infrastrukturo, kot so javna cestna, komunalna in vodovodna infrastruktura, ki izhajajo iz Zakona o lokalni samoupravi (ZLS), ter gre pri sofinanciranju naložb za samostojni projekt, niso upravičen strošek.

Že sama vloga/projekt mora biti pripravljen na način, da upošteva poenostavljene oblike stroškov, in sicer bodisi kot projekt neinvesticijske ali investicijske narave. 

Nepovratna sredstva se dodelijo z uporabo poenostavljenih oblik stroškov:

A)  Projekti NEINVESTICIJSKE NARAVE 
To so projekti, pri katerih se neposredni stroški osebja namenijo za izvedbo večjega dela projektnih aktivnosti, za preostale kategorije upravičenih stroškov pa se uporabi pavšalna stopnja v višini 40 % upravičenih neposrednih stroškov osebja. Pavšalna stopnja se izračuna kot 40 % upravičenih neposrednih stroškov osebja in zajema vse preostale kategorije upravičenih stroškov (projektne aktivnosti) posameznega partnerja projekta, na primer pisarniške in administrativne stroške, potne in namestitvene stroške, stroške zunanjih strokovnjakov in storitev, stroške opreme, stroške gradnje.
	
[bookmark: _Hlk166581676]	Stroškovnik v vlogi za projekt neinvesticijske narave je sestavljen samo iz dveh vrst stroškov:
	
      •	neposredni stroški osebja in
•	40 % pavšalna stopnja za preostale stroške.

B)  Projekti INVESTICIJSKE NARAVE 
To so projekti, katerih večji del projektnih aktivnosti predstavljajo stroški naložb oziroma investicij v opredmetena osnovna sredstva (nakup in gradnja nepremičnin, nakup zemljišč, napeljave, stroji, oprema, pohištvo in prevozna sredstva) ter v neopredmetena sredstva (ki nimajo fizične ali finančne oblike: patenti, licence, strokovno znanje ali druga intelektualna lastnina) in stroški storitev zunanjih izvajalcev. Za povračilo neposrednih stroškov osebja se v tem primeru uporabi pavšalna stopnja v višini 20 % vrednosti naložbe oz. investicije. 

Stroškovnik v vlogi za projekt investicijske narave je sestavljen iz več možnih vrst stroškov:
	•	stroški naložbe oziroma investicije v opredmetena osnovna sredstva ter v neopredmetena sredstva, 
	•	stroški storitev zunanjih izvajalcev in
•	20 % pavšalna stopnja za neposredne stroške osebja.

Osnova za izračun so dejanski neposredni stroški naložb oziroma investicij v opredmetena osnovna sredstva ter v neopredmetena sredstva in stroški storitev zunanjih izvajalcev, na katere pripada 20 % za neposredne stroške osebja.

Za projekte NEINVESTICIJSKE NARAVE se stroški osebja dodelijo v obliki stroška na enoto – enotna urna postavka za določeno vrsto dela na projektu. Pri izboru ustrezne urne postavke se upošteva vsebina dela, ki ga opravlja sodelujoči v projektu. V enem projektu lahko imamo več vrst dela in več urnih postavk, ki pa jih vedno izberemo izmed navedenih:
· vodenje in koordinacijo projekta v višini 23,33 eura na uro opravljenega dela, vendar največ 1720 ur na leto;
· strokovno in tehnično pomoč pri projektu v višini 17,89 eura na uro opravljenega dela, vendar največ 1720 ur na leto;
· izvajanje neindustrijskih dejavnosti pri projektu v višini 13,24 eura na uro opravljenega dela, vendar največ 1720 ur na leto;
· prostovoljsko delo v skladu z vrstami prostovoljskega dela, ki so določene v Zakonu o 
prostovoljstvu (ZProst), ter ocenjeno vrednostjo opravljenega dela, kot jo določa Pravilnika o področjih prostovoljnega dela in vpisniku. 

Ocenjena vrednost ene ure prostovoljskega dela v skladu z navedenim Pravilnikom je:
· za organizacijsko delo: 13 €
· za vsebinsko delo: 10 €
· za opravljeno drugo prostovoljsko delo: 6 €

V kolikor želi upravičenec v projektu uveljavljati stroške dela v obliki prostovoljskega dela, mora biti vpisan v Vpisnik prostovoljskih organizacij in organizacij s prostovoljskim programom, ki izpolnjujejo pogoje iz Zakona o prostovoljstvu. Potrdilo o vpisu upravičenca v Vpisnik mora biti priloženo k vlogi. 

Način uveljavljanja stroška na enoto je podrobno opredeljen v Prilogi 2 Uredbi
LEADER/CLLD.

Upravičeni stroški, ki nastanejo v okviru aktivnosti projekta, so:
· naložbe oziroma investicije v opredmetena osnovna sredstva: nakup in gradnja nepremičnin, nakup zemljišč, napeljave, stroji, oprema, pohištvo in prevozna sredstva;
· naložbe oziroma investicije v neopredmetena sredstva, ki nimajo fizične ali finančne oblike: patenti, licence, strokovno znanje ali druga intelektualna lastnina;
· stroški dela (stroški zaposlenih, ki izhajajo iz pogodbe o zaposlitvi in stroški plač samozaposlenih, vključno s stroški dela po podjemni pogodbi, avtorski pogodbi (na primer vsebinska priprava avtorskega dela), vključno s prostovoljskim delom, če so taki stroški v pogodbah jasno opredeljeni);
· storitve zunanjih izvajalcev vključno z aktivnostmi za promocijo projekta (na primer nadzor, organizacija dogodkov oziroma delavnic, pridobitev dovoljenj, 
· stroškiinformiranja in komuniciranja, priprava strokovnih in promocijskih gradiv);
· davek na dodano vrednost (v nadaljnjem besedilu: DDV) v skladu z 11. členom Uredbe 
LEADER/CLLD.

Stroški nakupa zemljišč lahko predstavljajo največ 10 % upravičenih stroškov posameznega projekta.
Upravičeni so samo stroški, ki so nastali po vložitvi vloge za odobritev projekta na MLSKRR.

Do podpore niso upravičeni stroški iz tretjega odstavka 73. člena Uredbe 2021/2115/EU  in stroški iz 64. člena Uredbe 2021/1060/EU ter naslednji stroški ali aktivnosti:
· stroški priprave vlog in zahtevkov za izplačilo;
· nakup rabljene opreme in mehanizacije (razen zbirk in starin);
· investicije in nakupi opreme, mehanizacije in storitev, namenjenih za zasebno rabo;
· plačilo davkov, carin in dajatev pri uvozu, obresti na dolgove, bančne garancije in stroške garancij, upravne takse,
· obresti na dolgove,
· nakup zemljišča, ki presega 10% vseh upravičenih stroškov projekta,
· davek na dodano vrednost (DDV), razen možnosti, ki izhajajo iz 11. Člena Uredbe 
LEADER/CLLD.

Navodila organa upravljanja o upravičenih stroških za sredstva evropske kohezijske politike v programskem obdobju 2021-2027 (NUS) so sestavni del razpisne dokumentacije!


5. FINANČNE DOLOČBE, PREDPLAČILO IN UVELJAVLJANJE DDV

Finančne določbe
Stopnja javne podpore posameznega projekta znaša 80 % upravičenih stroškov projekta.

Najvišji znesek javne podpore za posamezni projekt znaša do 50.000 €, najnižji znesek pa je 5.000 €. 

Kadar vrednost posameznega projekta znaša več kot 20.000 eurov, se lahko izvaja v dveh fazah, s tem da posamezni zahtevek za izplačilo ne sme biti nižji od 5.000 eurov.

Upravičenci, ki so zavezanci za javno naročanje, morajo postopke izvajati v skladu s predpisi, ki urejajo javno naročanje. Prvemu zahtevku za izplačilo morajo priložiti ustrezna dokazila v skladu z osmim odstavkom 27. člena Uredbe LEADER/CLLD. Upravičenci, ki niso zavezanci za javno naročanje, morajo izvajati postopke v skladu s temeljnimi načeli javnega naročanja. 

Upravičenec, vključen v izvajanje projekta, ki je pravna oseba ali samostojni podjetnik posameznik, in vodi računovodstvo v skladu z računovodskimi standardi za davčne namene, za vse poslovne dogodke v zvezi z izvedbo projekta, ki je predmet podpore, od vložitve vloge za odobritev projekta vodi ločeno računovodstvo v skladu z računovodskimi standardi, na primer ločeno stroškovno mesto ali ločene ustrezne računovodske konte. 

V primeru uporabe poenostavljenih oblik stroškov se na ločenem stroškovnem mestu projekta knjižijo le prihodki oziroma prilivi, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu projekta. V primerih poenostavljenih oblik nepovratnih sredstev dejanski stroški in izdatki niso predmet preverjanja in spremljanja, vendar pa je ekonomičnost in transparentnost pri porabi javnih sredstev kljub temu obvezna.

Možnost uveljavljanja predplačila 
[bookmark: _Hlk167892282]V skladu z Zakonom o izvrševanju proračunov Republike Slovenije za leti 2026 in 2027 lahko predplačilo uveljavlja upravičenec, če je oseba zasebnega ali javnega prava in je ustanovljena in deluje kot društvo, zasebni ali javni zavod ali ustanova. Predplačilo se odobri brez predložitve bančne garancije enkratno, do višine 30 odstotkov vrednosti podpore iz Pogodbe o sofinanciranju za sklad ESRR.

Če upravičenec uveljavlja predplačilo iz prejšnjega odstavka, mora vložiti zahtevek za izplačilo sredstev najmanj v višini predplačila najpozneje v 180 dneh po izplačilu predplačila.

Predplačilo upravičenec uveljavlja z vlogo za odobritev projekta!

Uveljavljanje DDV
DDV ni upravičen strošek, razen če se podpora nanaša na nabave blaga oziroma storitev, ki jih bo upravičenec uporabil za namene dejavnosti in transakcij, v zvezi s katerimi se v skladu Zakonom o davku na dodano vrednost (ZDDV-1), ne šteje za davčnega zavezanca, ali za namene dejavnosti in transakcij, ki so v skladu s predpisi o DDV oproščene plačila DDV, brez pravice do odbitka DDV.
Upravičenec, ki uveljavlja DDV kot upravičen strošek projekta, pod kazensko odgovornostjo poda izjavo, da v skladu Zakonom o davku na dodano vrednost (ZDDV-1), ne more odbijati vstopnega DDV, plačanega za nabave blaga oziroma storitev v okviru izvajanja projekta, za katerega mu je dodeljena podpora.

Upravičenec v izjavi iz prejšnjega odstavka navede razlog, na podlagi katerega ne more 
odbijati vstopnega DDV, in sicer da se nabave blaga oziroma storitev v okviru izvajanja projekta nanašajo na eno izmed naslednjih dejavnosti:
· opravljanje oproščene dejavnosti brez pravice do odbitka DDV;
· opravljanje dejavnosti, v zvezi s katerimi se upravičenec ne šteje za davčnega zavezanca, kot ga opredeljuje Zakon o davku na dodano vrednost (ZDDV-1).
Odbitni DDV ni upravičen strošek, če upravičenec, ki bi lahko uveljavljal odbitek DDV, ne uveljavi pravice do odbitka DDV!

6. DRŽAVNE POMOČI

Pravne in fizične osebe, ki se ukvarjajo z gospodarsko dejavnostjo na območju Republike Slovenije, so prejemniki državne pomoči. 

Podpora za izvajanje projektov v okviru SLR se dodeljuje v skladu z Uredbo 651/2014/EU, če so vlagatelji mala in srednje velika podjetja (MSP). 
Podpora za izvajanje projektov v okviru SLR se dodeljuje v skladu z Uredbo 651/2014/EU. Če se podpora dodeli v skladu z navedeno uredbo, mora vlagatelj/prijavitelj poleg pogojev iz 7. člena Uredbe LEADER/CLLD izpolnjevati tudi pogoje iz 19. in 19.a člena Uredbe 651/2014/EU, merila iz Priloge I Uredbe 651/2014/EU ter:
1. je vlagatelj MSP v skladu s Prilogo I Uredbe 651/2014/EU;
2. pred datumom vložitve vloge ne sme začeti izvajati naložbe, projekta ali druge dejavnosti, ki je predmet podpore, razen če gre za izjeme iz petega odstavka 6. člena Uredbe 651/2014/EU. Če je upravičenec javni naročnik, pred vložitvijo vloge ne sme skleniti pogodbe o oddaji javnega naročila za blago, storitev ali gradnjo, ki je predmet naložbe ali projekta;
3. vlagatelj ne sme biti podjetje v težavah, razen če gre za izjeme, določene v točki (c) četrtega odstavka 1. člena Uredbe 651/2014/EU;
4. vlagatelj ne sme biti naslovnik neporavnanega naloga za izterjavo na podlagi predhodnega sklepa Evropske komisije, s katerim je pomoč, ki jo je dodelil organ Republike Slovenije, razglasila za nezakonito in nezdružljivo z notranjim trgom;
5. vlagatelj ne sme biti naslovnik neporavnanega naloga za vračilo preveč izplačane državne pomoči na podlagi predhodnega poziva ministrstva, pristojnega za finance.

Podpora za izvajanje projektov v okviru SLR se lahko dodeljuje kot pomoč po pravilu de minimis v skladu z Uredbo 2023/2831/EU, pri čemer se upošteva,  da do pomoči po pravilu de minimis v skladu z Uredbo 2023/2831/EU niso upravičena podjetja iz sektorjev:
1.        primarne proizvodnje ribiških proizvodov in proizvodov iz akvakulture, 
2.        predelave in trženja ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg, 
3.        primarne proizvodnje kmetijskih proizvodov s seznama v Prilogi I k Pogodbi o ustanovitvi Evropske skupnosti, 
4.        predelave in trženja kmetijskih proizvodov s seznama v Prilogi I k Pogodbi o ustanovitvi Evropske skupnosti v naslednjih primerih: 
-        če je znesek pomoči določen na podlagi cene ali količine zadevnih proizvodov, ki sO
kupljeni od primarnih proizvajalcev ali jih zadevna podjetja dajo na trg, 
-        če je pomoč pogojena s tem, da se delno ali v celoti prenese na primarne proizvajalce. 

Pomoč po pravilu de minimis ne sme biti namenjena izvozu oziroma z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo. Pomoč ne sme biti pogojena s prednostno rabo domačih proizvodov pred uvoženimi. Skupni znesek pomoči, dodeljen enotnemu podjetju, ne sme presegati 300.000,00 eurov v obdobju zadnjih treh let, ne glede na obliko ali namen pomoči, ki se dodeli enotnemu podjetju s strani države članice. 

Pomoč se ne sme združevati s pomočjo de minimis glede na enake upravičene stroške, če bi bile s tem presežene dovoljene meje intenzivnosti državnih pomoči.  

Če se podpora za izvajanje projektov v okviru SLR dodeli kot pomoč po pravilu de minimis, mora vlagatelj k vlogi priložiti: 
-        pisno izjavo o vseh drugih pomočeh de minimis, ki jih je vlagatelj prejel na podlagi predpisov, ki urejajo de minimis v obdobju treh let; 
-           pisno izjavo o drugih že prejetih ali zaprošenih pomočeh za iste upravičene stroške; 
-        pisno izjavo, ali gre za enotno podjetje z navedbo podjetij, ki so z njim povezana, z namenom preveritve skupnega zneska že prejetih pomoči de minimis za vsa, z njim povezana podjetja.«.

7. VIŠINA NEPOVRATNIH SREDSTEV IZ SKLADA ESRR, KI SO NA RAZPOLAGO V OKVIRU TEGA JAVNEGA POZIVA 

Višina nepovratnih sredstev za sofinanciranje upravičenih stroškov projektov izbranih okviru 3. Javnega poziva za izbor projektov za izvajanje Strategije lokalnega razvoja Partnerstva LAS Zasavje v programskem obdobju 2021 – 2027 sofinanciranih iz ESRR znaša 343.476,64 eur.  

	[bookmark: _Hlk202248832]Ukrep:
	Višina razpisanih sredstev v €

	UKREP 1: Razvoj trajnostnega turizma 
	100.000,00 

	UKREP 2: Spodbujanje lokalne samooskrbe s hrano, razvoj ekološkega in drugega sonaravnega kmetijstva 
	50.000,00

	[bookmark: _Hlk171333887]UKREP 3: Spodbujanje podjetništva na podeželju, lokalnega podjetništva in ustvarjanje novih delovnih mest 

	50.000,00

	UKREP 4: Boljša kakovost življenja in krepitev lokalne skupnosti 

	93.476,64

	UKREP 5: Ohranjanje narave in varstvo narave/okolja, ohranjanje naravne dediščine 

	50.000,00



Možna je tudi prerazporeditev razpisanih sredstev po posameznih ukrepih, v kolikor se izkaže, da je na posameznem ukrepu premalo sredstev, na drugem pa preveč, glede na vrednost prijavljenih projektov. 

V primeru, da je prijavljenih projektov manj, kot je razpisanih sredstev, se sredstva prenesejo nazaj v kvoto sredstev Partnerstva LAS Zasavje. 

8. RAZPISNA DOKUMENTACIJA 

	
Vsebina razpisne dokumentacije

	· 3. Javni poziv za izbor projektov za izvajanje Strategije lokalnega razvoja Partnerstva LAS Zasavje v programskem obdobju 2021 – 2027 sofinanciranih iz ESRR
	se ne predloži

	· Vloga za prijavo projektov na 3. Javni poziv za izbor projektov za izvajanje Strategije lokalnega razvoja Partnerstva LAS Zasavje v programskem obdobju 2021-2027, sofinanciranih iz Evropskega sklada za regionalni razvoj (s prilogami)

	· Vloga se izpolnjuje elektronsko v aplikacijo, se natisne in pošlje priporočeno po pošti ali osebno dostavi na sedež vodilnega partnerja 

	· Obrazec – oprema ovojnice
	Se izpolni in nalepi na ovojnico, v kateri vlagatelj posreduje vlogo na LAS

	· Obrazec za Priglasitev v vpisnik prostovoljskih organizacij in organizacij s prostovoljskim programom
	              se ne predloži
 

	· Pravilnik o postopku izbora in potrjevanja projektov ter opredelitev meril za izbor projektov v programskem obdobju do leta 2027
	se ne predloži

	· Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021-2027, Verzija 2.1, marec 2026

	
se ne predloži

	· Navodilla organa upravljanja o upravičenih stroških za sredstva evropske kohezijske politike v programskem obdobju 2021-2027

	
se ne predloži



Razpisna dokumentacija je dosegljiva na spletni strani: https://www.las-zasavje.eu/, 


9. PREDLOŽITEV VLOGE 

Vlogo na javni poziv je potrebno vnesti v spletno aplikacijo na naslovu: https://drsp.e-razpisi.si/. Vlogo v aplikaciji zaključite, jo natisnite ter jo podpisano in opremljeno s črtno kodo oz. številko vloge, prejeto v aplikaciji, poslati priporočeno po pošti (velja datum poštnega žiga) na naslov Partnerstva LAS Zasavje, Cesta 1. maja 83, 1430 Hrastnik do 10.1.2027 ali osebno dostaviti v pisarno vodilnega partnerja Območno-obrtno podjetniške zbornice Hrastnik na naslovu Cesta 1. maja 83, 1430 Hrastnik do 10.1.2027 do 12. ure (velja datum in ura oddaje, navedena na ovojnici). Šteje se, da je vloga pravočasna, če je po pošti oddana s priporočeno pošto do vključno 10.1.2027.
Šteje se, da je vloga pravočasna, če je bila oddana osebno na zgoraj navedenem naslovu do vključno 10.1.2027. 

Ovojnica mora biti opremljena z obrazcem – »oprema ovojnice«, ki je sestavni del razpisne dokumentacije.
Vloga mora biti izpolnjena v slovenskem jeziku, finančni izračuni pa morajo biti v evrih (EUR).

10. DODATNE INFORMACIJE O JAVNEM POZIVU IN ODGOVORI NA VPRAŠANJA 

Dodatne informacije o javnem pozivu LAS daje vodilni partner Partnerstva LAS Zasavje, in sicer:
-	po telefonu št. 03 56 32 960, vsak delovni dan med 9.00 in 13.00 uro,
-	po elektronski pošti: partnerstvo@las-zasavje.eu,
-	osebno, po predhodnem dogovoru, na sedežu vodilnega partnerja OOZ Hrastnik., na naslovu Cesta 1. maja 83, 1430 Hrastnik.
Kontaktna oseba je: Maša Kovač 
Zadnji rok za oddajo vprašanj po elektronski pošti je .21.12.2026.  

11. ODPIRANJE VLOG 

Odpiranje  in ocenjevanje vlog, ki prispejo na naslov, določen v Javnem pozivu, ni javno in poteka na sedežu LAS. Odpiranje vlog, ki prispejo na sedež LAS, se izvede najkasneje v roku osem dni od dneva zaprtja javnega poziva.

Postopek obravnave vlog je podrobneje opisan v točki 12. tega javnega poziva: OBRAVNAVA IN POSTOPEK IZBORA PROJEKTOV!

12. SPLOŠNI POGOJI ZA UPRAVIČENOST IN MERILA ZA IZBOR PROJEKTOV 

Splošni pogoji za upravičenost 
Vloge, ki bodo prispele na javni poziv, bo zbiral vodilni partner LAS, ki bo skrbel tudi za pregled nad popolnostjo prispelih vlog. Vodilni partner LAS bo, skupaj z predsednikom Ocenjevalne komisije, preveril pravočasnost prispelih vlog ter administrativno popolnost. V postopek ocenjevanja se Ocenjevalni komisiji, posredujejo samo pravočasno prispele in administrativno popolne vloge. Vloge, ki gredo v postopek obravnave, se najprej presoja z vidika splošnih pogojev za upravičenost. Če se projekt ne sklada z vsaj enim od splošnih pogojev za upravičenost, je izločen iz nadaljnje obravnave. 

Preglednica: Splošni pogoji za upravičenost 
	KRITERIJI
	DA (drži)
	NE (ne drži)

	Vloga je prispela pravočasno na pravilni naslov in je pravilno označena, kot je predvideno v javnem pozivu. 
	
	Će NE, se zavrže. 

	Vloga je administrativno popolna (izpolnjena v slovenskem jeziku, prijavnice in priloge so izpolnjene v celoti, izpolnjene so vse zahtevane rubrike), izpolnjena na predpisanem obrazcu in v skladu z zahtevami javnega poziva. Vloga je podpisana in žigosana s strani vlagatelja in partnerjev. 
	
	Če NE, se dopolni. 

	Projekt je izveden na upravičenem območju Partnerstva LAS Zasavje,  to je v občinah Hrastnik, Trbovlje in Zagorje ob Savi. V naselju Trbovlje (naselje z več kot 10.000 prebivalci) se lahko izvajajo le projekti, ki ne vsebujejo naložbe, če takšen projekt koristi razvoju območja Partnerstva LAS Zasavje.  



projekt, ki 
	
	Če NE, se zavrže. 

	Vlagatelj in partnerji izpolnjujejo pogoje upravičenosti za prijavo na javni poziv, kot določeno v 7. členu Uredbe o izvajanju lokalnega razvoja, ki ga vodi skupnost, v obdobju do leta 2027. 

	
	Če NE, se zavrže.

	Projekt je skladen s Strategijo lokalnega razvoja Partnerstva LAS Zasavje za programsko obdobje 2021-2027.
	
	Če NE, se zavrže. 

	Projekt se še ni pričel izvajati oz se bo izvajal v času, kot ga določa javni poziv
	
	Će NE, se zavrže.

	Projekt ima zaprto finančno konstrukcijo in zagotovljene lastne finančne vire za izvedbo projekta v celoti
	
	Če NE, se zavrže. 

	Upravičeni stroški projekta se ne financirajo iz drugih EU skladov ali javnih sredstev (prepoved dvojnega financiranja)
	
	Če NE, se zavrže. 

	Projekt je v skladu z veljavno zakonodajo in zanj so izdana vsa relevantna soglasja ali dovoljenja, kjer je to potrebno
	
	Če NE, se dopolni. 



Vloge, ki niso izločene na podlagi splošnih pogojev za upravičenost, se presoja z vidika meril. 

Merila za izbor projektov 
Merila za izbor projektov, ki se točkujejo v drugi fazi ocenjevanja, temeljijo na prispevku k: 
- doseganju cilja in namena ukrepa CLLD,  
- doseganju ciljev Strategije lokalnega razvoja,
- okoljski trajnosti,
- socialni vzdržnosti,
- enakopravni vključenosti različnih partnerjev,
- inovativnosti,
- dodani vrednosti na območju LAS.
- dvigu družbene ozaveščenosti. 

Pogoj za ocenjevanje vlog, je pravočasno prispela administrativno popolna vloga, to je vloga, izpolnjena v vseh delih obrazcev in s predloženimi vsemi obveznimi prilogami. Vloge, ki gredo v postopek obravnave, se najprej presoja z vidika splošnih pogojev za upravičenost, v nadaljevanju pa se jih ocenjuje po merilih. 

Projekt, ki izpolnjuje vse pogoje, se uvrsti v postopek ocenjevanja.
Vloge vlagateljev, pri katerih izpolnjevanje pogojev javnega poziva ni jasno, se pisno pozove k razjasnitvi vloge (dopolnitev vloge). Rok za razjasnitev vloge je osem dni od dneva poziva k razjasnitvi. V primeru, da vlagatelj vloge ne dopolni v roku ali je ne dopolni skladno s pozivom na dopolnitev, se jo s sklepom zavrže.  

V 2. fazi se presoja projekte z vidika meril, in sicer:
· Skladnost projekta s cilji SLR,
· Skladen razvoj celotnega območja LAS za programsko obdobje 2021-2027,
· Vpliv na okolje, 
· Ekonomska in družbena upravičenost projekta,
· Socialna vzdržnost in vključevanje ranljivih skupin,
· Partnerstva,
· Naložbe v izvajanje infrastrukturnih pogojev in dodano vrednost na območju LAS,
· Inovativnost. 










Preglednica: Merila 
	[bookmark: _Hlk487450562]KRITERIJI
	Možno število točk
	Doseženo število točk

	
1. Skladnost projekta z ukrepi in cilji Strategije lokalnega razvoja Partnerstva LAS Zasavje za programsko obdobje 2021-2027 


Obrazložitev: V tem javnem pozivu so podprti sledeči ukrepi: 
UKREP 1: Razvoj trajnostnega turizma
UKREP 3: Spodbujanje podjetništva na podeželju, lokalnega podjetništva in ustvarjanje novih delovnih mest
UKREP 4: Boljša kakovost življenja in krepitev lokalne skupnosti
UKREP 5: Ohranjanje narave in varstvo narave/okolja, ohranjanje naravne dediščine 
Znotraj posameznega ukrepa so tudi opredeljeni posamezni cilji.
	Cilji projekta so jasno opredeljeni, aktivnosti so izvedljive ter vodijo k doseganju konkretnih rezultatov znotraj predpisanih ukrepov. Projekt s svojimi aktivnostmi in rezultati podpira najmanj 3 cilje SLR.
	15
	

	
	Cilji projekta so jasno opredeljeni, aktivnosti so izvedljive ter vodijo k doseganju konkretnih rezultatov znotraj predpisanih ukrepov. Projekt  s svojimi aktivnostmi in rezultati podpira najmanj 2 cilja SLR.
	10
	

	
	Cilji projekta so jasno opredeljeni, aktivnosti so izvedljive ter vodijo k doseganju konkretnih rezultatov znotraj predpisanih ukrepov. Projekt s svojimi aktivnostmi in rezultati podpira najmanj 1 cilj SLR.
	5
	

	
	Cilji projekta niso jasno opredeljeni ali aktivnosti so delno izvedljive ali vodijo k doseganju delno konkretnih rezultatov znotraj predpisanih ukrepov. Projekt s svojimi aktivnostmi in rezultati ne podpira ciljev SLR. 
	0
	

	
1. Partnerstva LAS 

Ali je nosilec/partner projekta pogodeni partner Partnerstva LAS Zasavje s plačano članarino?


	Nosilec/partner projekta je pogodbeni partner Partnerstva LAS Zasavje s plačano članarino. 
	8
	

	
	Nosilec/partner projekta ni pogodbeni partner Partnerstva LAS Zasavje. 
	0
	

	
1. Vpliv na okolje (okoljska trajnost)

 
	Načrtovane aktivnosti in rezultati neposredno izboljšujejo stanje okolja  ali uvajajo nove aktivnosti za prilagajanje podnebnim spremembam ali dodajajo prepoznavnost naravnim vrednotam oziroma k njihovemu ohranjanju (zmanjšanje odpadkov, ozelenitve, OVE…).
	12  
	

	
	Projekt prispeva k izboljšanju narave/okolja skozi aktivnosti ozaveščanja prebivalstva (informiranje, izobraževanje, delavnice …).
	6
	

	
	Projekt ni neposredno vezan na varovanje ali ohranjanje narave/okolja, vendar je iz aktivnosti razbrati, da se pri izvedbi upoštevajo tudi okoljski vidiki (ne vpliva negativno). 
	3
	

	
	Pri načrtovanih aktivnostih ni razviden pozitiven vpliv na varovanje okolja, njegovo ohranjanje oziroma ohranja naravne dediščine oziroma je možen negativen vpliv na okolje. 
	0
	

	
1. Ekonomska in družbena upravičenost projekta (delovna mesta)
	
	
	

	
	Projekt zagotavlja novo delovno mesto ali samozaposlitve (odprtje dopolnilne dejavnosti na kmetiji*- dokazovanje z M1 obrazcem, odprtje s.p.-ja). Opomba:  * to ne velja za sklad ESRR 
	10
	

	
	Projekt jasno zagotavlja ohranjanje obstoječega kakovostnega delovnega mesta, ki prinaša dodano vrednost (trajnost in inovativnost). 
	7
	

	
	Projekt ne predvideva aktivnosti za novo delovno mesto ali ohranitev obstoječega delovnega mesta. 
	0
	

	1. Socialna vzdržnost in vključevanje ranljivih skupin 

Obrazložitev: Ranljive skupine  na območju Partnerstva LAS Zasavje so sledeče:  
a) mladi (15-29 let);
b) ženske na podeželju in urbanih okoljih;
c) ljudje z nizkimi dohodki;
d) starejši in starejši pred upokojitvijo;
e) Brezposelni;
f) Ljudje z omejitvami, z omejeno delazmožnostjo; 
	Aktivnosti vključujejo oziroma so rezultati projekta namenjeni trem ali več ranljivim skupinam, določenim v SLR. 
	15 
	

	
	Aktivnosti vključujejo oziroma so rezultati projekta namenjeni dvem ranljivim skupinam, določenim v SLR. 
	10   
	

	
	Aktivnosti vključujejo oziroma so rezultati projekta namenjeni eni ranljivi skupini, določeni v SLR.
	5
	

	
	Aktivnosti ne vključujejo oziroma rezultati projekta niso namenjenim ranljivim skupinam, določenim v SLR. 
	
0




	

	
1. Partnerstvo  

Obrazložitev: Partnerstvo lahko sestavljajo predstavniki sektorjev:
- javni (občine, javne agencije, javni zavodi in druge osebe javnega prava),
- ekonomski/gospodarski (podjetja, samostojni podjetniki, zadruge …),
- zasebni/civilni/socialni(fizične osebe, društva, zasebni zavodi, fundacije in druge pravne osebe zasebnega prava).

Navodilo: iz projekta mora biti razvidna vsebinska uravnoteženost partnerjev (torej vsaj 20 % skupnih aktivnosti).
	Pri projektu sodelujejo vsaj 3 partnerji iz različnih interesnih skupin (prijavitelj in partnerji iz različnih sektorjev). Partnerstvo je uravnoteženo po vsebinski plati (minimalno 20 %).
	15
	

	
	Pri projektu sodelujejo vsaj 3 partnerji iz različnih interesnih skupin (prijavitelj in partnerji iz različnih sektorjev). Partnerstvo ni uravnoteženo po vsebinski plati (minimalno 20 %).
	10
	

	
	Pri projektu sodelujeta dva partnerja iz različnih interesnih skupin (prijavitelj in en partner iz drugega sektorja). Partnerstvo vsebinsko ni uravnoteženo. 
	 7
	

	
	Gre za individualni projekt oz. projekt ne predvideva partnerstva. 
	0
	

	7. Dodana vrednost na območju Partnerstva LAS Zasavje - izboljšan socialni kapital na lokalnem območju, izboljšano upravljanje ter izboljšani rezultati in učinki politike v primerjavi z izvajanjem brez metode LEADER/CLLD 
	Projekt predvideva naložbe oz. aktivnosti v varstvo okolja in ohranjanje narave. 
	10  
	

	
	Projekt predvideva naložbe oz. aktivnosti v turistično infrastrukturo, skupne javne površine ali prostore ali ureditev/obnovo športno-rekreacijske infrastrukture. 
	7 
	

	
	Projekt predvideva naložbe oz. aktivnosti v skupno opremo ali prostor ali infrastrukturo za izvajanje podjetniških in kmetijskih programov. 
	5     
	

	
	Projekt predvideva naložbo oz. aktivnosti v opremo ali prostor, vendar ne za skupne namene. 
	3     
	

	
	Projekt ne predvideva nobenih naložb. 
	0
	

	
    8. Inovativnost 
	Projekt je inovativen in ustvarja novo dodano vrednost v okolju (uporaba novih metod, pristopov, programov, uvajanje novih storitev in proizvodov, uvajanje novih znanj, novih podjetniških vsebin, digitalizacij…) Rešitve in pristopi na območju LAS predhodno še niso bili uporabljeni. 
	15
	

	
	Projekt na območju LAS inovativno nadgrajuje že znane rešitve ali pristope in ustvarja novo dodano vrednost območja.  
	10
	

	
	Projekt je delno inovativen (vsebina projekta ni nova, se pa izvaja na drugačen način, ali vključuje nove ciljne skupine). 

	8
	

	
	Projekt ne izkazuje inovativnosti
	0
	



Doseganje vsakega merila se točkuje. Maksimalno število točk pri merilih je 100. Spodnja 
meja, ki jo mora projekt doseči, za nadaljnjo obravnavo, znaša  51 točk.

Postopek obravnave vlog 

Sam postopek izbora in potrjevanja projektov, vključno z opisom, zagotavlja transparentnost 
in preprečevanja konflikta interesov. 

Vloge, ki bodo prispele na javni poziv, bo zbiral vodilni partner LAS, ki bo skrbel tudi za pregled nad popolnostjo prispelih vlog. Odpiranje prejetih vlog za operacije bo v roku osem dni od dneva zaprtja razpisa, na sedežu vodilnega partnerja LAS. Vloge se bo odpiralo in ocenjevalo po vrstnem redu prispetja. Odpiranje vlog ni javno. Vodilni partner bo, skupaj z predsednikom 
Ocenjevalne komisije preveril administrativno popolnost vloge – ali je kuverta z vlogo pravilno označena, ali je vloga prispela v predpisanem roku, na predpisanem obrazcu in ali so vlogi priložene vse zahtevane priloge. Vodilni partner LAS pisno pozove prijavitelje, katerih vloge niso bile popolne, k njihovi dopolnitvi. Rok za dopolnitev vlog ne sme biti krajši od osmih delovnih dni od datuma posredovanja poziva za dopolnitev. Pozivi za dopolnitev vlog se pošiljajo po elektronski pošti na elektronski naslov, ki je naveden v vlogi (prijavitelj v vlogi izrecno soglaša s prejemom poziva za dopolnitev na elektronski naslov). Prijavitelji dopolnitve pošljejo po redni pošti, priporočeno na naslov vodilnega partnerja LAS. Samodejne vsebinske dopolnitve vlog niso dovoljene. V kolikor vloge ne bodo ustrezno ali pravočasno dopolnjene, bodo s sklepom upravnega odbora zavržene in ne bodo ocenjene. V postopek ocenjevanja se posredujejo samo administrativno popolne vloge. Vodilni partner LAS, skupaj s predsednikom Ocenjevalne komisije, ki sodeluje pri odpiranju in pregledovanju prispelih vlog in dopolnitev, pripravi pisno poročilo o pregledu vlog. Vloge, ki gredo v postopek obravnave, ocenjuje in obravnava Ocenjevalna komisija. Le-ta po zaključenih ocenjevanjih projektov, izdela skupno poročilo o rezultatih ocenjevanja, obrazložitev ocen in predlog projektov (prednostno listo) za sofinanciranje. Spodnja meja, ki jo mora projekt doseči za uvrstitev na prednostno listo projektov za posamezni javni poziv, ter nadaljnjo obravnavo izbora projektov na upravnem odboru, znaša  51 točk. V kolikor se po končanem ocenjevanju izkaže, da skupna vrednost pričakovanega sofinanciranja projektov presega razpoložljiva sredstva, bodo sredstva 
razdeljena glede na višino doseženih točk – prednost pri dodelitvi sredstev bodo imeli projekti z višjim številom točk. Kadar več projektov pri ocenjevanju, v skladu z merili doseže enako število točk, se upošteva večje doseženo število točk po naslednjih merilih, po vrstnem redu:
· število točk pri merilu ekonomska in družbena upravičenost projekta (delovna mesta), 
· število točk pri merilu skladnost projekta z ukrepi in cilji SLR Partnerstva LAS Zasavje za programsko obdobje 2021-2027,
· število točk pri merilu socialna vzdržnost in vključevanje ranljivih skupin,
· število točk pri merilu partnerstvo.

Za izbiro projektov je pomembno, da so cilji, izvedbene aktivnosti ter finančna in terminska izvedljivost projekta, jasno določeni. Zelo pomembno je, da je opis in obseg stroškov skladen z vsebino projekta. Prav tako je pomemben učinek projekta na izvajanje celotne lokalne razvojne strategije, aktivna vključenost lokalnega prebivalstva in institucij, inovativen pristop ali vsebina operacije ter trajnostna naravnanost projektnih aktivnosti in rezultatov.

Merila za ocenjevanja in postopki ocenjevanja ter izbor projektov bodo javno objavljeni na spletni strani Partnerstva LAS Zasavje. 

Za projekte, ki so bili izbrani preko javnih pozivov LAS, Upravni odbor LAS, na podlagi poročila Ocenjevalne komisije (le-tega Ocenjevalna komisija preda Upravnemu odboru najkasneje v roku 14 dni po ocenjevanju projektov), za vsak projekt posebej odloči, ali se bo financiral, ali obstajajo razlogi za znižanje stopnje podpore, skladno s pravili o dodeljevanju državnih pomoči (preverba LAS) oz. drugi razlogi in o tem poroča skupščini Partnerstva LAS Zasavje. 
Projekte LAS izberejo in potrdijo organi LAS na podlagi nediskriminatornega in preglednega izbirnega postopka in meril, ki preprečujejo navzkrižje interesov. Dokončni seznam projektov potrdi UO Partnerstva LAS Zasavje, katerega sestava preprečuje konflikt interesov (zagotavljanje 49% glasovalnih pravic (noben izmed sektorje ne nadzoruje odločitev o izbiri projekta). Prav tako se pri potrjevanju projektov upošteva drugi odstavek točke b. 34. člena Uredbe 1303/2013/EU, ki določa, da pri odločitvi o izbiri posameznega projekta najmanj 50% glasov prispevajo partnerji, ki niso javni organi.  
Upravni odbor LAS  s sklepom obvesti vlagatelje glede izbire oz. neizbire projekta, pri čemer mora biti sklep podpisan tudi s strani vodilnega partnerja LAS.  Vlagatelj ima v osmih (8) dneh od prejema sklepa o odločitvi glede izbire oz. neizbire projekta, pravico vložiti pritožbo na Upravni odbor LAS. V svoji pritožbi mora natančno opredeliti in utemeljiti razloge, zaradi katerih je pritožba vložena. V kolikor želi vlagatelj po prejemu sklepa glede izbire oz. neizbire projekta, vpogled v svoj ocenjevalni list, mora podati pisno prošnjo Upravnemu odboru LAS. Možen je vpogled v skupne ocene po posameznem specifičnem merilu prijavljenega projekta  ob prisotnosti predsednika LAS, pri čemer dokumenta ni dovoljeno kopirati ali fotografirati. Vpogled v ocenjevalne liste ostalih vlagateljev ni možen. 

Predmet pritožbe ne morejo biti postavljeni pogoji in temeljna merila za ocenjevanje. Vložena pritožba ne zadrži podpisa pogodbe z izbranimi vlagatelji. O pritožbi na 1. stopnji odloča Upravni odbor LAS, v tridesetih dneh od vložitve pritožbe. O pritožbi na 2. stopnji odloča Skupščina LAS. Odločitev je dokončna. 

Skupščina partnerstva LAS je seznanjena o izboru projektov za sofinanciranje. Po potrditvi projektov na seji upravnega odbora, se vlagatelje na javni poziv obvesti o izboru oziroma ne-izboru projektov ter o posredovanju projektov (skladno z Uredbo LEADER/CLLD) v potrditev na MLSKRR. 

Morebitni poziv na dopolnitev vloge s strani MLSKRR se posreduje na naslov Partnerstva LAS Zasavje. Vodilni partner LAS o potrebnih dopolnitvah obvesti prijavitelja naslednji delovni dan po prejemu poziva na dopolnitev. 

MLSKRR o odločitvi obvesti vodilnega partnerja LAS ter z upravičencem, ki mu je bil odobren projekt za sofinanciranje s sredstvi ESRR, sklene Pogodbo o sofinanciranju.

13. SPREMEMBA JAVNEGA POZIVA IN DOKUMENTACIJE ZA ODDAJO PROJEKTA 

V primeru spremembe Javnega poziva in razpisne dokumentacije pred zaključkom Javnega poziva bodo popravki objavljeni na spletni strani: http://www.las-zasavje.eu/. Vlagatelji so dolžni upoštevati vse morebitne spremembe Javnega poziva in razpisne dokumentacije.

V primeru dodatnih zahtev s strani MLSKRR  glede dokumentacije za oddajo vloge po zaključku Javnega poziva in postopku izbora projektov na ravni LAS, lahko LAS zahteva od vlagatelja projekta, da dopolni dokumentacijo v skladu z navodili MLSKRR. 

14. JAVNA OBJAVA REZULTATOV IZBORA PROJEKTOV 

Rezultati tega Javnega poziva predstavljajo informacije javnega značaja ter bodo po odločitvi MLSKRR objavljeni na spletni strani: http://www.las-zasavje.eu/ in preko lokalnih medijev. Objavljeni bodo podatki o:
· imenu vodilnega partnerja in partnerjih v projektu,
· višini in deležu odobrenega sofinanciranja upravičenih stroškov s strani ESRR,
· lokaciji izvajanja projekta,
· predvidenem obdobju izvajanja projekta,
· kratka vsebina projekta (cilji, aktivnosti, načrtovani rezultati).

15. IZVAJANJE PROJEKTOV 
Ključne odgovornosti vodje/nosilca projekta in partnerjev.

Vodilni partner projekta (vlagatelj):
· se zavezuje, da bodo aktivnosti, za katere bodo podani zahtevki za izplačilo, del projekta, izbranega in potrjenega s strani Upravnega odbora LAS in MLSKRR,
· se zavezuje, da bodo aktivnosti, za katere bo podan zahtevek za izplačilo, pred izdajo zahtevka v celoti izvedene in plačane, oziroma bo pred vložitvijo zadnjega zahtevka na LAS končan celoten projekt. Vsi računi, ki jih upravičenec uveljavlja v zahtevku za izplačilo, morajo biti plačani in pridobljena morajo biti vsa potrebna dovoljenja in soglasja, 
· zahtevku za izplačilo sredstev mora priložiti poročilo o izvajanju projekta, iz katerega so razvidni doseženi kazalniki in druge priloge, določene v Prilogi 2 Uredbe LEADER/CLLD,
· ob vložitvi zahtevka za izplačilo mora izpolnjevati tudi pogoje iz petega, osmega in devetega odstavka ter enajstega do sedemnajstega odstavka 7. člena Uredbe LEADER/CLLD, 
· v zahtevku za izplačilo sredstev se izjavi o izpolnjevanju pogoja glede združevanja državnih pomoči iz 29. člena Uredbe LEADER/CLLD;
· ima odgovornost za zagotavljanje izvedbe celotne projekta,
· zagotavlja, da bodo izdatki, ki jih bodo navedli partnerji projekta, dejansko nastali pri izvajanju projekta in bodo ustrezali dejavnostim za katere so se dogovorili znotraj partnerstva,
· [bookmark: _Hlk163572530]zagotovi razliko finančnih sredstev med dodeljenimi sredstvi in dejansko vrednostjo izvedenih aktivnosti za svoj del projekta,
· [bookmark: _Hlk163572610]se zavezuje, da bodo aktivnosti izvedene v skladu z vso predpisano zakonodajo ter navodili LAS in MLSKRR ter bodo zanje pridobljena vsa dovoljenja do predložitve zadnjega zahtevka za izplačilo ,
· je odgovoren, da bodo njegovi partnerji izpolnjevali svoje obveznosti za katere so se zavezali z oddajo vloge na Javni poziv,
· se bo prepričal, da bodo partnerji prikazali dejanske izdatke (upravičene stroške),
· bo spremembe projekta usklajeval z LAS ter odločitve posredoval partnerjem,
· pri partnerjih projekta zbiral informacije, preveril potrjene izdatke, obveščal LAS o napredku projekta ter posredoval poročila.

Partnerji projekta:
· so dolžni izpolnjevali svoje obveznosti za katere so se zavezali z oddajo vloge na Javni poziv,
· so odgovorni za izvedbo dogovorjenih nalog v projektu,
· so dolžni zagotoviti razliko finančnih sredstev med dodeljenimi sredstvi in dejansko vrednostjo izvedenih aktivnosti za svoj del projekta,
· so dolžni prevzeti odgovornost za kakršnokoli nepravilnost glede prijavljenih izdatkov,
· so dolžni posredovati zahtevana poročila in dokazila o izvedenih aktivnostih vodilnemu partnerju v rokih, ki jih določi vodja projekta,
· zagotavljajo, da so aktivnosti v projektu izvedene v skladu z vso predpisano zakonodajo ter navodili LAS in MLSKRR ter bodo zanje pridobljena vsa potrebna dovoljenja do predložitve zadnjega zahtevka za izplačilo.

Finančno upravljanje projektov

Upravičenec, vključen v izvajanje projekta, ki je pravna oseba ali samostojni podjetnik posameznik, in vodi računovodstvo v skladu z računovodskimi standardi za davčne namene, za vse poslovne dogodke v zvezi z izvedbo projekta, ki je predmet podpore, ob vložitvi vloge za odobritev projekta vodi ločeno računovodstvo v skladu z računovodskimi standardi, na primer ločeno stroškovno mesto ali ločene ustrezne računovodske konte. V primeru uporaba poenostavljenih oblik stroškov se na ločenem stroškovnem mestu projekta knjižijo le prihodki oz. prilivi, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu projekta. V primerih poenostavljenih oblik nepovratnih sredstev dejanski stroški in izdatki niso predmet preverjanja in spremljanja, vendar morajo biti kljub temu vsi postopki transparentni, prav tako morajo biti pridobljena vsa soglasja in dovoljenja, ki jih za izvedbo aktivnosti projekta zakonodaja zahteva. 

Vsak partner mora zagotoviti revizijsko sled: hraniti mora vse dokumente, povezane s projektom (originale) ter pri izboru zunanjih izvajalcev upoštevati Zakon o javnem naročanju 
(ZJN-3), načelo dobrega gospodarja ter navodila Partnerstva LAS Zasavje.  

Prijavitelj in partnerji (upravičenci) so dolžni izvajati projekt v skladu s pravili kohezijske politike v obdobju 2021 – 2027 in v skladu z Navodili organa upravljanja o upravičenih stroških za sredstva evropske kohezijske politike v programskem obdobju 2021-2027. (NUS)

Spremembe projekta v času izvajanja projekta
V primeru, da med izvajanjem projekta partnerji ugotovijo, da je potrebno za doseganje v projektu predvidenih ciljev in rezultatov izvesti spremembe, ki vplivajo na vsebino projekta, razporeditev finančnih sredstev ali predvideno dinamiko vlaganja zahtevkov, mora upravičenec projekta o tem nemudoma pisno obvestiti pisarno LAS, pri čemer mora obrazložiti spremembe in pojasniti razloge zanje.
Vodilni partner LAS vlogo za spremembo za odobritev naslovi na Ministrstvo za lokalno samoupravo, kohezijo in regionalni razvoj. 

LAS na MLSKRR naslovi vlogo za spremembo projekta. MLSKRR z odločbo poda soglasje k  predlagani spremembi. Po izdaji odločbe o potrditvi projekta, je v obdobju izvajanja projekta, in pred nastankom sprememb možno največ enkrat zaprositi za spremembo projekta. 
Šele po odobritvi spremembe projekta s strani MLSKRR se aktivnosti projekta lahko nadaljujejo,
po spremenjenem vsebinskem, časovnem in finančnem planu.

Poročanje, spremljanje in kontrola upravičenosti stroškov
[bookmark: _Hlk167103927]Podpora se upravičencem do podpor za izvajanje projektov v okviru SLR izplačuje na podlagi zahtevkov za izplačilo. Za sklad ESRR mora biti zahtevek za izplačilo pripravljen in predložen na MLSKRR. LAS oz. njen vodilni partner Območno-obrtno podjetniška zbornica Hrastnik je zastopnik za vlaganje zahtevkov za izplačilo ter njihovo dopolnitev.

Zahtevki za izplačilo sredstev se pripravijo v skladu s 26. in 27. členom z Uredbe LEADER/CLLD in Prilogo 2 te iste Uredbe in v skladu z Uredbo, ki ureja izvajanje evropske kohezijske politike za programsko obdobje 2021–2027 za cilj naložbe za rast in delovna mesta.

V skladu s 6. odstavkom 27. čl. Uredbe LEADER/CLLD, upravičenec ne sme pridobiti opredmetenih osnovnih sredstev, neopredmetenih sredstev, materiala ali storitev od pravnih oseb, ki so 25 % ali več lastniško povezane z upravičencem. K zahtevku za izplačilo sredstev se priloži Izjava upravičenca, ki dokazuje izpolnjevanje navedenega pogoja!

Vodilni partner in partnerji (upravičenci) projekta morajo o napredovanju projekta poročati na način, kot to določi LAS v skladu z zahtevami MLSKRR. Aktivnosti projekta morajo biti izvedene v celoti in na način, kot je predvideno v vlogi projekta. 

Pred oddajo posameznega zahtevka za izplačilo morajo biti izvedene vse predvidene aktivnosti in plačani vsi računi. Pred vložitvijo zadnjega zahtevka za izplačilo mora biti končan celoten projekt in pridobljena vsa ustrezna dovoljenja. Vsa dokazila, priložena zahtevku se morajo glasiti na nosilca stroška.

Po zaključku projekta oz. faze projekta vodilni partner projekta predloži LAS poročilo o izvedbi 
z vsemi zahtevanimi prilogami. Iz priloženega poročilo o izvajanju projekta, morajo biti razvidni doseženi kazalniki, priložene morajo biti priloge skladno z Navodili in Prilogo 2 Uredbe LEADER/CLLD.
[bookmark: _Hlk167104573]K zahtevku za izplačilo sredstev se priloži Izjava upravičenca  o izpolnjevanju pogoja glede kumulacije državnih pomoči v skladu z 29. člena Uredbe LEADER/CLLD.

Na podlagi poročila in predloženih listin LAS pripravi zahtevek za izplačilo sredstev in ga posreduje na MLSKRR.

Na podlagi potrjenega popolnega zahtevka MLSKRR ustrezni del upravičenih stroškov nakaže na račun prijavitelja/vodilnega partnerja projekta, ki potem sredstva, v skladu z dogovorom v Konzorcijski pogodbi, v roku petih delovnih dni, nakaže partnerjem projekta. Takoj po izvedenem nakazilu na LAS posreduje dokazilo o izvedenih transakcijah. 

V primeru nepopolnega zahtevka MLSKRR pozove LAS na dopolnitev. Partnerji projekta morajo v dogovorjenem roku, ki je odvisen od roka, ki ga postavi MLSKRR, na LAS dostaviti zahtevano dokumentacijo oz. pojasnila. Če se zahtevek ne dopolni ustrezno, ga MLSKRR lahko delno ali v celoti zavrne. 

Kontrola s strani LAS zajema: administrativne, tehnične in fizične vidike projekta. Opravi se administrativno preverjanje vsakega zahtevka za izplačilo sredstev (vključujoč navezavo na vsebino oz. povezanost s cilji, aktivnostmi in rezultati projekta). LAS je dolžen spremljati izvajanje projekta na terenu -  na kraju samem.

Obveznosti upravičencev
Upravičenec projekta mora ohranjati dejavnost, za namen katere je bila izvedena naložba, za katero je bila javna podpora izplačana v skladu s 65. členom Uredbe 2021/1060/EU, še najmanj pet koledarskih let po vložitvi zadnjega zahtevka za izplačilo sredstev za podpore za izvajanje projektov v okviru SLR. Kadar je upravičenec MSP, je ta rok 3 leta.

Upravičenec projekta mora po vložitvi vloge omogočiti dostop do dokumentacije o naložbi oziroma projektu ter omogočiti preglede na kraju samem MLSKRR, revizijskemu organu, izvajalcu vrednotenja, ki ga pooblastijo organi upravljanja, in drugim nadzornim organom Evropske unije in Republike Slovenije.

Upravičenec projekta mora izpolnjevati obveznosti obveščanja javnosti iz 47. in 50. člena Uredbe 2021/1060/EU ter glede označevanja vira sofinanciranja v skladu z Navodili organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027.

Upravičenec projekta mora razširjati informacije o rezultatih in dosežkih projekta ter z njimi seznaniti prebivalce območja LAS.

Upravičenec projekta, ki prejme podporo iz ESRR, mora vso dokumentacijo, ki je bila podlaga za pridobitev, izplačilo sredstev ali ugotavljanje izpolnjevanja obveznosti projekta, hraniti še najmanj pet let od dneva zadnjega izplačila sredstev, razen če ni v skladu s shemo državnih pomoči opredeljeno drugače.

Sankcije za neizpolnjevanje obveznosti
Neizpolnjevanje in kršitev obveznosti, sofinanciranih iz naslova ESRR, se sankcionira v skladu z Uredbo 2021/1060/EU.

Upravičenec, ki ne hrani dokumentacije o izvedbi projekta, mora za sklad ESRR v proračun 
Republike Slovenije vrniti vsa izplačana sredstva ali njihov sorazmerni del.

Če upravičenec ne doseže ciljev in kazalnikov projekta, kot je to opredelil v vlogi, se mu obseg podpore v sorazmernem deležu zniža, kar pomeni, da se mu zniža delež podpore v enakem odstotku, kot ni bil dosežen zastavljeni cilj.

Kadar upravičenec projekta v okviru SLR ne izvede v skladu s pogodbo o sofinanciranju in krši določbe 7. člena Uredbe LEADER/CLLD, se mu sredstva ne izplačajo.

Če upravičenec zamudi 30-dnevni rok za odstop od izvedbe projekta, ki teče od podpisa pogodbe o sofinanciranju ali rok za vložitev zahtevka za izplačilo, ki je določen v pogodbi o sofinanciranju, ni upravičen do sredstev iz naslova podpore za izvajanje projektov v okviru SLR, za koledarsko leto neizpolnitve obveznosti in naslednje koledarsko leto.

Upravičenec, ki uvede bistvene spremembe, določene v 65. členu Uredbe 2021/1060/EU, odtuji predmet podpore ali predmet podpore uporablja v nasprotju z namenom, za katerega je prejel javno podporo, mora vsa izplačana sredstva vrniti v proračun Republike Slovenije skupaj z zakonitimi zamudnimi obrestmi oziroma se mu obseg podpore zniža skladno s 65. členom Uredbe 2021/1060/EU.

Če se ugotovi, da je upravičenec namerno vložil napačno vlogo za odobritev projekta ali zahtevek za izplačilo podpore (navajanje lažnih podatkov, izjav), mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi. Upravičenec je izključen iz posamezne podpore za koledarsko leto neizpolnitve obveznosti in naslednje koledarsko leto.
Če upravičenec, ki uveljavlja predplačilo na podlagi prvega odstavka 10. člena Uredbe LEADER/CLLD: 
1.        ne vloži zahtevka za izplačilo sredstev v skladu z drugim odstavkom 10. člena Uredbe LEADER CLLD, mora v proračun Republike Slovenije vrniti izplačana sredstva v višini predplačila; 
2.        z zahtevkom za izplačilo sredstev ne izkaže upravičenih stroškov v višini predplačila, mora v proračun Republike Slovenije vrniti razliko med višino izplačanega predplačila in izkazanimi upravičenimi stroški. 

Upravičenec, ki iz neutemeljenega razloga ne omogoči pregleda na kraju samem in ga nepreklicno odkloni, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

Podrobneje so sankcije za neizpolnjevanje obveznosti določene v Prilogi 3 Uredbe LEADER/CLLD.

16. VAROVANJE OSEBNIH PODATKOV 
Ob vložitvi vloge na javni poziv se vlagatelji seznanijo z objavo in obdelavo njihovih podatkov ter njihovimi pravicami v zvezi z varstvom osebnih podatkov v skladu s šestim odstavek 25. 
člena Uredbe LEADER/CLLD, o čemer se izrečejo s pisno izjavo priloženo vlogi.


Partnerstvo LAS Zasavje 	                                Vodilni partner Partnerstva LAS Zasavje 
Vojka Šergan, predsednica 			 Območna-obrtno podjetniška zbornica Hrastnik 
  Matevž Polak, predsednik

